CELEX: 32017D1438
Language: bg
Date: 2017-08-04 00:00:00
Title: Решение за изпълнение (ЕС) 2017/1438 на Комисията от 4 август 2017 година за изменение на Решение 2007/131/ЕО за разрешаване на използването на радиочестотния спектър за устройства, използващи свръхшироколентова технология по хармонизиран начин в Общността (нотифицирано под номер С(2017) 5456) (Текст от значение за ЕИП. )

8.8.2017   
            
            
               BG
            
            
               Официален вестник на Европейския съюз
            
            
               L 205/89
            
         РЕШЕНИЕ ЗА ИЗПЪЛНЕНИЕ (ЕС) 2017/1438 НА КОМИСИЯТА
   от 4 август 2017 година
   за изменение на Решение 2007/131/ЕО за разрешаване на използването на радиочестотния спектър за устройства, използващи свръхшироколентова технология по хармонизиран начин в Общността
   
      
         (нотифицирано под номер С(2017) 5456)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката на Европейската общност в областта на радиочестотния спектър („Решение за радиочестотния спектър“) (1), и по-специално член 4, параграф 3 от него,
   като има предвид, че:
   
               (1)
            
            
               Решение 2007/131/ЕО на Комисията (2) хармонизира техническите условия за радиотехническото оборудване, използващо свръхшироколентова (наричана по-нататък „UWB“) технология в Съюза. То гарантира, че радиочестотният спектър е на разположение в целия Съюз при хармонизирани условия, премахва пречките пред внедряването на свръхшироколентова технология и създава ефективен единен пазар за системи UWB със значителни икономии от мащаба и ползи за потребителя.
            
         
               (2)
            
            
               Съгласно Решение № 676/2002/ЕО Комисията предостави постоянен мандат на Европейската конференция по пощи и далекосъобщения (CEPT) за устройствата с малък обсег на действие, да актуализира приложението към Решение 2006/771/ЕО на Комисията (3) в отговор на технологичното и пазарното развитие в областта на устройствата с малък обсег на действие. На 2 юли 2014 г., в шестото си писмо с насоки (4) в контекста на този мандат, Комисията призова CEPT да прегледа и други съществуващи решения, отнасящи се за устройства с малък обсег на действие, като Решение 2007/131/ЕО за устройства с малък обсег на действие въз основа на технология UWB.
            
         
               (3)
            
            
               СЕРТ стигна до заключението, че по отношение на устройствата с малък обсег на действие въз основа на технологията UWB някои позовавания на хармонизираните стандарти в Решение 2007/131/ЕО трябва да бъдат актуализирани.
            
         
               (4)
            
            
               Поради това Решение 2007/131/ЕО следва да бъде изменено.
            
         
               (5)
            
            
               Мерките, предвидени в настоящото решение, са в съответствие със становището на Комитета по радиочестотния спектър,
            
         ПРИЕ НАСТОЯЩОТО РЕШЕНИЕ:
   Член 1
   В член 2 от Решение 2007/131/ЕО точка 11 се заменя със следното:
   
      
                  „11.
               
               
                  „спектрална плътност на общата мощност“ означава средната от стойностите на спектралната плътност на средната мощност, измерени върху сфера по измервателен сценарий с разделителна способност най-малко 15 градуса. Подробната измервателна конфигурация се съдържа в ETSI EN 302 065-4;“.
               
            
   Приложението се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 4 август 2017 година.
      
         
            За Комисията
         
         Мария ГАБРИЕЛ
         
            Член на Комисията
         
      
   
   
      (1)  ОВ L 108, 24.4.2002 г., стр. 1.
   
      (2)  Решение 2007/131/ЕО на Комисията от 21 февруари 2007 г. за разрешаване на използването на радиочестотния спектър за устройства, използващи свръхшироколентова технология по хармонизиран начин в Общността (ОВ L 55, 23.2.2007 г., стр. 33).
   
      (3)  Решение 2006/771/EО на Комисията от 9 ноември 2006 г. за хармонизиране на радиочестотния спектър за използване от устройства с малък обсег на действие (ОВ L 312, 11.11.2006 г., стр. 66).
   
      (4)  RSCOM 13-78rev2.
   
      ПРИЛОЖЕНИЕ
      Приложението към Решение 2007/131/ЕО се изменя, както следва:
      
                  1)
               
               
                  точка 5.1 се изменя, както следва:
                  
                              а)
                           
                           
                              второто тире от първото тире от първата алинея се заменя със следното:
                              
                                          „—
                                       
                                       
                                          за сензорни устройства за материали да се прилага управление на мощността на предавателя (TPC) с динамичен обхват 10 dB, както е описано в хармонизирания стандарт EN 302 065-4,“;
                                       
                                    
                        
                              б)
                           
                           
                              втората алинея се заменя със следното:
                              „Излъчването от разрешените съгласно настоящото решение сензорни устройства за материали да бъде сведено до минимум и при всички случаи да не превишава граничните стойности за спектралната плътност на e.i.r.p., посочени в таблицата по-долу. Съответствието с граничните стойности, посочени в таблицата за подвижни инсталации (приложение Б), трябва да бъде гарантирано, когато устройството е върху представителна структура от изследвания материал (напр. представителна стена, определена в ETSI EN 302 065-4).“;
                           
                        
                              в)
                           
                           
                              бележка под линия 1 към таблицата се заменя със следното:
                              
                                          „(1)
                                       
                                       
                                          Устройства, при които се използва механизъм Listen Before Talk (LBT), описан в хармонизирания стандарт ETSI EN 302 065-4, са разрешени за използване в радиочестотните обхвати 2,5 — 2,69 и 2,9 — 3,4 GHz с – 50 dBm/MHz максимална спектрална плътност на средната мощност.“;
                                       
                                    
                        
            
                  2)
               
               
                  точка 5.2 се изменя, както следва:
                  
                              а)
                           
                           
                              параграф 2 се заменя със следното:
                              
                                          „2.
                                       
                                       
                                          Излъчването от устройството за BMA трябва да бъде сведено до минимум и при всички случаи да не превишава граничните стойности за максималната мощност, посочени в таблицата по-долу, когато устройството за BMA е върху представителна стена, определена в стандарта ЕTSI EN 302 065-4.“;
                                       
                                    
                        
                              б)
                           
                           
                              бележка под линия 1 към таблицата се заменя със следното:
                              
                                          „(1)
                                       
                                       
                                          Устройства, при които се използва механизъм Listen Before Talk (LBT), описан в хармонизирания стандарт EN 302 065-4, са разрешени за използване в радиочестотния обхват 1,215 — 1,73 GHz с – 70 dBm/MHz максимална спектрална плътност на средната мощност и в радиочестотните обхвати 2,5 — 2,69 и 2,7 — 3,4 GHz с – 50 dBm/MHz максимална спектрална плътност на средната мощност.“